Daušiškių karjeras
55°55′8″ š. pl. 23°12′30″ r. ilg.﻿ / ﻿55.91889°š. pl. 23.20833°r. ilg.﻿ / 55.91889; 23.20833 Daušiškių karjeras – karjero tvenkinys Lietuvoje, Šiaulių rajone, 3 km į pietvakarius nuo Voveriškių. Sudarytas išeksploatavus žvyro išteklius tiesiant Šiaulių vakarinį aplinkkelį ir prisipildžius vandens. Tvenkinio ilgis iš pietų į šiaurę – 0,3 km, plotis – iki 0,19 km. Altitudė 119,8 m. Rytinis krantas žemas, kiti krantai aukštesni, vietomis apaugę krūmais. Aplinkui plyti dirbami laukai. Šalia įsikūręs Daušiškių kaimas. Rytine pakrante eina kelias  A18  Šiaulių aplinkkelis . Tvenkinys nenutekantis, priklauso Vijolės intako Švendrelio baseinui.